Իրականում ԱՄՆ դեսպանի հայտարարությունը նաև թեսթ է Հայաստանի իշխանությունների համար, թե որքանով են նրանք շահագրգռված մնում Հայաստանի տնտեսության դիվերսիֆիկացման ու դրա ցանկացած նորաբաց հնարավորություն օգտագործելու հարցում, հատկապես, երբ նրանք առավել լավ գիտեն ու ամեն օր համոզվում են, թե միջնաժամկետ և երկարաժամկետ կտրվածքով ինչ հեռանկարներ են սպասվում Հայաստանի տնտեսությանը ԵԱՏՄ-ում: Իսկ այդ կառույցին անդամակցելիս Հայաստանի իշխանությունը ջանք չէր խնայում ուժի այլ համաշխարհային կենտրոններին համոզելու, թե իրենք տնտեսական ու անվտանգության քաղաքականությունների դիվերսիֆիկացման ջատագովն են: